ᱠᱟᱥᱢᱤᱨᱟ ᱯᱟᱨᱫᱮᱥᱤ

ᱠᱟᱥᱢᱤᱨᱟ ᱯᱟᱨᱫᱮᱥᱤ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱛᱟᱢᱤᱞ ᱟᱨ ᱛᱮᱞᱩᱜᱩ ᱯᱟᱹᱨᱥᱤ ᱨᱮᱭᱟᱜ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ᱾ ᱩᱱᱤ ᱟᱡᱟᱜ ᱮᱠᱴᱤᱝ ᱮᱛᱚᱦᱚᱵ ᱫᱚ ᱛᱮᱞᱩᱜᱩ ᱯᱷᱤᱞᱢ ᱱᱟᱨᱛᱟᱱᱟᱥᱟᱞᱟ (᱒᱐᱑᱘) ᱠᱷᱚᱱ ᱮ ᱮᱛᱚᱦᱚᱵ ᱞᱮᱫᱟ, ᱟᱨ ᱛᱟᱢᱤᱞ ᱫᱚ ᱥᱤᱵᱷᱟᱯᱯᱩ ᱢᱟᱱᱡᱟᱞ ᱯᱟᱪᱟᱭᱤ (᱒᱐᱑᱙), ᱟᱨ ᱦᱤᱱᱫᱤ ᱫᱚ ᱢᱤᱥᱟᱱ ᱢᱟᱱᱜᱟᱞ (᱒᱐᱑᱙) ᱠᱷᱚᱱ ᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱦᱤᱱᱫᱤ ᱥᱤᱨᱤᱡᱽ ᱫᱟ ᱯᱷᱨᱤᱞᱟᱸᱱᱥᱟᱨ (᱒᱐᱒᱓) ᱛᱟᱞᱟ ᱛᱮ ᱟᱡᱟᱜ ᱰᱤᱡᱤᱴᱟᱞ ᱥᱴᱨᱤᱢᱤᱝ ᱨᱮ ᱮᱛᱚᱦᱚᱵ ᱠᱮᱫᱟ᱾

ᱱᱤᱡᱮᱨ ᱡᱤᱭᱚᱱ
ᱯᱟᱨᱫᱮᱥᱤ ᱫᱚ ᱢᱤᱫ ᱢᱟᱨᱟᱴᱷᱤ ᱜᱷᱟᱨᱚᱸᱡᱽ ᱠᱷᱚᱱ ᱮ ᱦᱤᱡᱩᱜ ᱠᱟᱱᱟ᱾ ᱩᱱᱤ ᱯᱩᱱᱮ ᱨᱮ ᱢᱮᱱᱟᱜ ᱥᱮᱱᱴ ᱮᱱᱱᱮᱥ ᱤᱥᱠᱩᱞ ᱨᱮ ᱟᱨ ᱵᱨᱤᱦᱟᱱ ᱢᱚᱦᱟᱨᱟᱥᱴᱨᱚ ᱠᱚᱞᱮᱡᱽ ᱨᱮ ᱠᱚᱞᱮᱡᱽ ᱮ ᱪᱟᱞᱟᱣ ᱞᱮᱱᱟ᱾ ᱩᱱᱤ ᱢᱩᱢᱵᱟᱭ ᱨᱮ ᱱᱮᱥᱱᱟᱞ ᱤᱱᱥᱴᱤᱴᱭᱩᱴ ᱚᱯᱷ ᱯᱷᱮᱥᱚᱱ ᱴᱮᱠᱱᱚᱞᱳᱡᱤ ᱨᱮ ᱯᱷᱮᱥᱚᱱ ᱰᱤᱡᱟᱭᱤᱱ ᱮ ᱯᱟᱲᱦᱟᱣ ᱞᱮᱱᱟ᱾

ᱠᱮᱨᱤᱭᱚᱨ
ᱯᱟᱨᱫᱮᱥᱤ ᱟᱹᱰᱤ ᱜᱟᱱ ᱠᱳᱢᱟᱨᱥᱤᱭᱟᱞ ᱨᱮ ᱠᱟᱹᱢᱤ ᱟᱠᱟᱫᱟ ᱱᱚᱣᱟ ᱢᱟᱲᱟᱝ ᱩᱱᱤ ᱱᱟᱜᱟ ᱥᱚᱣᱨᱤᱭᱟ ᱵᱤᱨᱩᱫᱷ ᱛᱮᱞᱩᱜᱩ ᱯᱷᱤᱞᱢ ᱱᱟᱨᱛᱟᱱᱟᱥᱟᱞᱟ (᱒᱐᱑᱘) ᱥᱟᱶ ᱟᱡᱟᱜ ᱯᱷᱤᱞᱢ ᱮ ᱮᱛᱚᱦᱚᱵ ᱞᱮᱫᱟ᱾ ᱚᱱᱟ ᱯᱷᱤᱞᱢ ᱵᱚᱠᱥ-ᱚᱯᱷᱤᱥ ᱨᱮ ᱢᱚᱱ ᱮᱢ ᱞᱮᱠᱟᱱ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱚᱱᱟ ᱨᱮ ᱟᱡᱟᱜ ᱠᱟᱹᱢᱤ ᱩᱱᱤ ᱦᱤᱱᱫᱤ ᱯᱷᱤᱞᱢ ᱢᱤᱥᱟᱱ ᱢᱟᱱᱜᱟᱞ (᱒᱐᱑᱙) ᱨᱮ ᱨᱳᱞ ᱮ ᱟᱢᱮᱴ ᱠᱮᱫᱟ, ᱚᱸᱰᱮ ᱩᱱᱤ ᱵᱤᱫᱭᱟ ᱵᱟᱞᱟᱱ ᱟᱨ ᱥᱟᱸᱡᱟᱭ ᱠᱟᱯᱩᱨ ᱨᱤᱱᱤᱡ ᱠᱩᱲᱤ ᱞᱮᱠᱟᱛᱮ ᱠᱟᱥᱴ ᱮᱱᱟᱭ᱾ ᱯᱷᱤᱞᱢ ᱵᱚᱠᱥ-ᱚᱯᱷᱤᱥ ᱨᱮ ᱢᱤᱫ ᱢᱩᱬ ᱠᱳᱢᱟᱨᱥᱤᱭᱟᱞ ᱥᱟᱠᱥᱮᱥ ᱛᱟᱦᱮᱸ ᱠᱟᱱᱟ᱾ ᱟᱨ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱨᱟᱵᱤ ᱡᱟᱫᱷᱟᱣ ᱦᱟᱜ ᱨᱟᱢᱯᱟᱴ ᱥᱟᱶ ᱟᱡᱟᱜ ᱢᱟᱨᱟᱴᱷᱤ ᱯᱷᱤᱞᱢ ᱮ ᱮᱛᱚᱦᱚᱵ ᱞᱮᱫᱟ᱾ ᱰᱟᱭᱨᱮᱠᱴᱚᱨ ᱥᱟᱥᱤ ᱱᱟᱨᱛᱟᱱᱟᱥᱟᱞᱟ ᱨᱮ ᱟᱡᱟᱜ ᱮᱰᱵᱷᱟᱨᱴᱟᱭᱤᱡᱢᱮᱸᱴ ᱟᱨ ᱠᱟᱹᱢᱤ ᱪᱮᱛᱟᱱ ᱨᱮ ᱦᱮᱡ ᱮᱱᱟ ᱟᱨ ᱩᱱᱤ ᱡᱤ. ᱵᱷᱤ. ᱯᱨᱚᱠᱟᱥ ᱠᱩᱢᱟᱨ ᱵᱤᱨᱩᱫᱷ ᱛᱟᱢᱤᱞ ᱯᱷᱤᱞᱢ ᱥᱤᱵᱷᱟᱯᱩ ᱢᱟᱱᱡᱟᱭ ᱯᱟᱪᱟᱭᱤ ᱞᱟᱹᱜᱤᱫ ᱥᱟᱭᱤᱱ ᱠᱮᱫᱮᱭᱟ᱾ ᱯᱟᱨᱫᱮᱥᱤ ᱨᱳᱞ ᱞᱟᱹᱜᱤᱫ ᱛᱮᱭᱟᱨᱤ ᱨᱮ ᱜᱚᱲᱚᱜ ᱞᱟᱹᱜᱤᱫ ᱢᱤᱫ ᱛᱟᱢᱤᱞ ᱴᱭᱩᱴᱚᱨ ᱮ ᱵᱟᱦᱟᱞ ᱠᱮᱫᱮᱭᱟ᱾ ᱚᱱᱟ ᱯᱷᱤᱞᱢ ᱵᱚᱠᱥ-ᱚᱯᱷᱤᱥ ᱨᱮ ᱢᱤᱫ ᱮᱵᱷᱮᱨᱮᱡ ᱦᱤᱴ ᱮ ᱛᱟᱦᱮᱸ ᱠᱟᱱᱟ᱾

᱒᱐᱒᱑ ᱨᱮ ᱟᱡᱟᱜ ᱢᱤᱫ ᱥᱩᱢᱩᱝ ᱨᱤᱞᱤᱡ ᱨᱟᱭᱤᱰᱟᱨ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱠᱷᱤᱞ ᱠᱩᱢᱟᱨ ᱵᱤᱨᱩᱫᱷ ᱠᱟᱱᱱᱟᱰᱟ ᱥᱤᱱᱮᱢᱟ ᱨᱮ ᱟᱡᱟᱜ ᱮᱛᱚᱦᱚᱵ ᱮ ᱪᱤᱱᱦᱟᱹᱣ ᱞᱮᱫᱟ᱾ ᱯᱷᱤᱞᱢ ᱠᱨᱤᱴᱤᱠᱥ ᱟᱨ ᱧᱮᱞᱚᱜᱤᱭᱟᱹ ᱠᱷᱚᱱ ᱱᱟᱯᱟᱭ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ ᱟᱨ ᱵᱚᱠᱥ-ᱚᱯᱷᱤᱥ ᱨᱮ ᱢᱤᱫ ᱢᱚᱱ ᱮᱢ ᱞᱮᱠᱟᱱ ᱦᱤᱴ ᱮ ᱛᱟᱦᱮᱸ ᱠᱟᱱᱟ᱾

᱒᱐᱒᱒ ᱨᱮ, ᱟᱡᱟᱜ ᱯᱩᱭᱞᱩ ᱨᱤᱞᱤᱡ ᱟᱱᱵᱟᱨᱤᱵᱩ ᱛᱟᱦᱮᱸ ᱠᱟᱱᱟ, ᱦᱤᱯ ᱦᱳᱯ ᱛᱟᱢᱤᱡᱷᱟ ᱵᱤᱨᱩᱫᱷ ᱛᱮ᱾ ᱯᱷᱤᱞᱢ ᱢᱤᱫ ᱛᱷᱤᱭᱮᱴᱟᱨ ᱨᱤᱞᱤᱡ ᱮ ᱳᱯᱴ ᱠᱮᱫᱟ, ᱟᱨ ᱱᱚᱣᱟ ᱰᱟᱭᱨᱮᱠᱴ ᱰᱤᱥᱱᱤ+ ᱦᱳᱴᱥᱴᱟᱨ ᱛᱟᱞᱟ ᱛᱮ ᱨᱤᱞᱤᱡ ᱮᱱᱟ, ᱡᱟᱦᱟᱸ ᱠᱨᱤᱴᱤᱠᱥ ᱠᱷᱚᱱ ᱢᱤᱠᱥ ᱠᱷᱚᱱ ᱱᱟᱯᱟᱭ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ᱾ ᱟᱱᱵᱟᱨᱤᱵᱩ ᱳᱴᱤᱴᱤ ᱯᱞᱮᱴᱯᱷᱳᱨᱢ ᱨᱮ ᱢᱤᱫ ᱠᱳᱢᱟᱨᱥᱤᱭᱟᱞ ᱥᱟᱠᱥᱮᱥᱯᱷᱩᱞ ᱯᱷᱤᱞᱢ ᱞᱮᱠᱟᱛᱮ ᱥᱳᱫᱚᱨ ᱦᱩᱭ ᱞᱮᱱᱟ᱾ ᱟᱡᱟᱜ ᱢᱩᱪᱟᱹᱫ ᱨᱤᱞᱤᱡ ᱵᱟᱨᱟᱞᱟᱨᱩ ᱢᱩᱠᱠᱤᱭᱟᱢ ᱡᱤᱣᱟ ᱵᱤᱨᱩᱫᱷ ᱛᱮ ᱛᱟᱦᱮᱸ ᱠᱟᱱᱟ᱾ ᱯᱷᱤᱞᱢ ᱠᱨᱤᱴᱤᱠᱥ ᱟᱨ ᱧᱮᱞᱚᱜᱤᱭᱟᱹ ᱠᱷᱚᱱ ᱵᱮᱼᱵᱟᱹᱲᱤᱡ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ, ᱢᱮᱱᱠᱷᱟᱱ ᱯᱟᱨᱫᱮᱥᱤ ᱭᱟᱜ ᱢᱤᱫ "ᱢᱟᱞᱟᱭᱟᱞᱤ ᱠᱩᱲᱤ" ᱞᱮᱠᱟᱛᱮ ᱠᱟᱹᱢᱤ ᱨᱮ ᱥᱟᱨᱦᱟᱣ ᱦᱩᱭ ᱞᱮᱱᱟ᱾ ᱯᱷᱤᱞᱢ ᱵᱚᱠᱥ-ᱚᱯᱷᱤᱥ ᱨᱮ ᱯᱷᱞᱳᱯ ᱮ ᱛᱟᱦᱮᱸ ᱠᱟᱱᱟ᱾

᱒᱐᱒᱓ ᱨᱮ, ᱟᱡᱟᱜ ᱯᱩᱭᱞᱩ ᱨᱤᱞᱤᱡ ᱵᱟᱥᱟᱱᱛᱟ ᱢᱩᱞᱟᱭᱤ, ᱵᱳᱵᱤ ᱥᱤᱢᱦᱟ ᱵᱤᱨᱩᱫᱷ ᱛᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱯᱷᱤᱞᱢ ᱠᱨᱤᱴᱤᱠᱥ ᱟᱨ ᱧᱮᱞᱚᱜᱤᱭᱟᱹ ᱠᱷᱚᱱ ᱵᱟᱹᱲᱤᱡ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ, ᱟᱨ ᱢᱤᱫ ᱵᱚᱠᱥ-ᱚᱯᱷᱤᱥ ᱵᱟᱢᱵᱽ ᱮ ᱛᱟᱦᱮᱸ ᱠᱟᱱᱟ᱾ ᱟᱡᱟᱜ ᱫᱚᱥᱟᱨ ᱨᱤᱞᱤᱡ ᱢᱤᱫ ᱛᱮᱞᱩᱜᱩ ᱯᱷᱤᱞᱢ ᱵᱤᱱᱟᱨᱳ ᱵᱷᱟᱜᱽᱭᱟᱢᱩ ᱵᱤᱥᱱᱩ ᱠᱟᱛᱷᱟ, ᱠᱤᱨᱟᱱ ᱟᱵᱵᱟᱵᱷᱟᱨᱚᱢ ᱵᱤᱨᱩᱫᱷ ᱛᱮ ᱛᱟᱦᱮᱸ ᱠᱟᱱᱟ᱾ ᱚᱱᱟ ᱯᱷᱤᱞᱢ ᱨᱤᱞᱤᱡ ᱪᱮᱛᱟᱱ ᱠᱨᱤᱴᱤᱠᱥ ᱟᱨ ᱧᱮᱞᱚᱜᱤᱭᱟᱹ ᱠᱷᱚᱱ ᱢᱤᱠᱥ ᱨᱤᱵᱷᱭᱩ ᱧᱟᱢ ᱠᱮᱫᱟ, ᱟᱨ ᱵᱚᱠᱥ-ᱚᱯᱷᱤᱥ ᱨᱮ ᱥᱟᱠᱥᱮᱥᱯᱷᱩᱞ ᱮ ᱛᱟᱦᱮᱸ ᱠᱟᱱᱟ᱾ ᱛᱟᱭᱚᱢ ᱛᱮ ᱩᱱᱤ ᱢᱤᱫ ᱦᱤᱱᱫᱤ ᱯᱟᱹᱨᱥᱤ ᱥᱤᱨᱤᱡ ᱫᱟ ᱯᱷᱨᱤᱞᱟᱸᱱᱥᱟᱨ ᱥᱟᱶ ᱟᱡᱟᱜ ᱰᱤᱡᱤᱴᱟᱞ ᱥᱴᱨᱤᱢᱤᱝ ᱮ ᱮᱛᱚᱦᱚᱵ ᱠᱮᱫᱟ, ᱡᱟᱦᱟᱸ ᱫᱚ ᱰᱤᱥᱱᱤ+ ᱦᱳᱴᱥᱴᱟᱨ ᱨᱮ ᱯᱨᱤᱢᱤᱭᱟᱨ ᱦᱩᱭ ᱞᱮᱱᱟ᱾ ᱚᱱᱟ ᱥᱤᱨᱤᱡ ᱠᱨᱤᱴᱤᱠᱥ ᱠᱷᱚᱱ ᱩᱥᱩᱞ ᱜᱟᱱ ᱱᱟᱯᱟᱭ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ, ᱟᱨ ᱩᱱᱤ ᱥᱤᱨᱤᱡ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱥᱟᱨᱦᱟᱣ ᱮ ᱧᱟᱢ ᱠᱮᱫᱟ᱾ ᱟᱡᱟᱜ ᱞᱟᱦᱟ ᱨᱤᱞᱤᱡ ᱯᱟᱨᱟᱢᱯᱳᱨᱩᱞ ᱟᱢᱤᱛᱟᱥ ᱯᱨᱟᱫᱷᱟᱱ ᱟᱨ ᱥᱟᱨᱟᱛᱷ ᱠᱩᱢᱟᱨ ᱥᱟᱶ ᱦᱩᱭ ᱞᱮᱱᱟ, ᱚᱱᱟ ᱯᱷᱤᱞᱢ ᱠᱨᱤᱴᱤᱠᱥ ᱟᱨ ᱧᱮᱞᱚᱜᱤᱭᱟᱹ ᱠᱷᱚᱱ ᱡᱮᱱᱮᱨᱟᱞ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ, ᱚᱱᱟ ᱯᱷᱤᱞᱢ ᱵᱚᱠᱥ-ᱚᱯᱷᱤᱥ ᱨᱮ ᱮᱵᱷᱮᱨᱮᱡ ᱜᱨᱚᱥᱟᱨ ᱮ ᱛᱟᱦᱮᱸ ᱠᱟᱱᱟ᱾

᱒᱐᱒᱔ ᱨᱮ, ᱟᱡᱟᱜ ᱯᱩᱭᱞᱩ ᱨᱤᱞᱤᱡ ᱢᱤᱫ ᱛᱟᱢᱤᱞ ᱯᱷᱤᱞᱢ ᱯᱤᱴᱤ ᱥᱤᱨ ᱦᱤᱯ ᱦᱳᱯ ᱟᱫᱷᱤ ᱵᱤᱨᱩᱫᱷ ᱛᱮ ᱦᱩᱭ ᱞᱮᱱᱟ, ᱟᱱᱵᱟᱨᱤᱵᱩ (᱒᱐᱒᱒) ᱛᱟᱭᱚᱢ ᱩᱱᱤ ᱥᱟᱶ ᱟᱡᱟᱜ ᱫᱚᱥᱟᱨ ᱠᱚᱞᱚᱵᱨᱟᱥᱚᱱ ᱮ ᱪᱤᱱᱦᱟᱹᱣ ᱠᱮᱫᱟ᱾ ᱚᱱᱟ ᱯᱷᱤᱞᱢ ᱠᱨᱤᱴᱤᱠᱥ ᱟᱨ ᱧᱮᱞᱚᱜᱤᱭᱟᱹ ᱠᱷᱚᱱ ᱢᱤᱠᱥ ᱨᱤᱵᱷᱭᱩ ᱮ ᱧᱟᱢ ᱠᱮᱫᱟ ᱟᱨ ᱢᱤᱫ ᱵᱚᱠᱥ-ᱚᱯᱷᱤᱥ ᱥᱟᱠᱥᱮᱥ ᱮ ᱛᱟᱦᱮᱸ ᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ